KARNEVALSGATA
I FLERE ÅRHUNDRER VAR ALVENES HJEMLAND ET MYTISK STED.
TIL MENNESKETS MANGE HERREDØMMER KOM OG KRIGET OM KONTROLL OVER RIKDOMMENE DER.
FOR SJU ÅR SIDEN TOK DENNE STORE KRIGEN SLUTT
DA DEN BURGISKE REPUBLIKKEN TRAKK SEG TILBAKE...
...OG OVERLOT ALVENE TIL PAKTENS STEINHARDE KONTROLL.
NÅ ER ALVENES HJEMLAND HELVETET DE DRØMMER OM Å FLYKTE FRA...
Løp!
PAKT-OKKUPERTE ANOUN - TIRNANOC
Skynd deg!
Fort!
Skyt henne ned!
Hei! Jeg har sagt det før. Du får din del etter at jeg får min.
-Fly videre nå. -Nei. Denne gangen blir jeg med deg.
Aldri. Vi trenger deg her. Du er den siste spurvehauken vår.
Jeg er ferdig, greit? Finn en annen pix til å skaffe deg passasjerer.
Jeg skal til Burgue.
Du vet hvordan det funker.
Med mindre du kan betale,
bør du få den tynne rumpa di tilbake på land.
Med all respekt, kaptein, jeg drar ingen steder.
Kom deg til helvete av skipet mitt før jeg kaster deg av.
Prøv.
Jeg kom akkurat fra den steinen gutta dine ikke vil sette fot på engang,
og jeg har tatt tøffere ting enn deg de siste fem minuttene.
Det er kystforsvaret!
Faen heller. Få henne til lasterommet. La oss komme oss vekk, gutter.
Takk.
Unnskyld meg?
Unnskyld meg, frøken?
Jeg ville bare si takk for det du har gjort.
Folk sier at det var du som ordnet reisen.
Ikke takk meg, er du snill. Du må uansett betale dem.
Eller jobbe for å betale i Burgue.
Det jeg gjorde, var ingenting.
Det var alt.
Du ga oss en sjanse til å få et bedre liv.
Jeg håper det.
Er det en burgisk soldat?
Ja. Det er en jeg kjente fra krigen.
Du og han, var dere...
Hør, det er ikke noe å skamme seg over.
Jeg hadde et stevnemøte med en burgisk geværmann en gang.
For det meste av nysgjerrighet. Men han var grei, han.
Det var litt mer enn det for meg.
Er det derfor du skal til Burgue? For å være sammen med ham?
Nei.
Han døde under den siste Pakt-fremrykningen.
Så leit.
Hei!
Hvorfor har du det så travelt, kjekken? Kom opp og besøk meg.
Du kan ikke selge dette vesensølet på Gata.
Ikke uten tillatelse.
Og heldigvis er det lykkedagen din,
for vi kan selge deg en.
Jeg må snakke med faren min.
Han er ikke her, er han vel?
Pleide å være en kjent lege i landet sitt, veit du.
Virkelig? Og nå selger han dette skrapet.
Kom igjen. Få dette vekk herfra.
Du kan ikke ha denne boden lenger.
Skal du plukke det opp?
Hva sa du?
-Thatch, nei, ikke! Thatch. -Nei, det går bra.
For jeg synes det så ut som du ba om litt samfunnslære.
Det vil du ikke gjøre.
Ellers?
Du bør kanskje skifte bukser.
Nei. Bli nede. Slutt!
Beklager, betjent. Han er ny.
Er du fra vettet? Vet du hvem det er?
Takk, betjent.
Hvordan går det med faren din?
Bra. Hva får deg til Gata i dag?
En sak.
Hun våknet i går kveld.
Er hun klar i hodet? Snakker hun?
Ja. Ved Titanias nåde.
Magrite, min elskede,
dette er betjent Philostrate.
Du kan kalle meg Philo.
Er du politi?
Det er jeg.
Jeg har fått ansvaret for å finne mannen som er ansvarlig for disse angrepene.
Unseelie Jack.
Ja, det er det de kaller ham.
Det vi vesener har kalt ham, mener du.
Jack ville aldri brukt hammeren mot din sort.
Du kan snakke med ham, Mags.
Han er en av de gode.
Jeg har snakket med noen av de andre,
i det minste de som kan snakke.
Jeg kom dessverre ikke så langt.
Jeg håpet du kunne fortelle meg mer.
Hjelpe meg å stille denne mannen, vel, om vi kan kalle ham det,
for retten.
Kan jeg få litt te?
Selvsagt.
Du er fra Anoun.
Jeg tilbragte en stund i det tirnanesiske høylandet under krigen.
Jeg var stasjonert i et mimakloster,
et av de vakreste stedene jeg har sett,
med noen av de modigste menneskene jeg har kjent.
Noen ganger føler jeg at hjertet mitt ble igjen der.
Samme her.
Jeg vil nødig be deg gjenoppleve dette, jeg vet det gjør vondt.
Men denne mannen er fortsatt på frifot og jakter på uskyldige alvefolk.
Et nytt offer hver tredje uke.
Det er tre uker siden du ble angrepet. Han kommer til å gjøre det igjen.
Vi må stanse ham.
Jeg trenger hjelp fra deg.
Vær så snill.
Jeg hørte ham
før jeg så ham.
Han kalte meg en pix-hore.
Sa han luktet det på meg.
Mørket.
Husker du hvordan han så ut?
Hodet hans var barbert,
bortsett fra håret på sidene av ansiktet.
Kinnskjegg.
Han hadde en tatovering på underarmen.
Av hva?
En slange, tror jeg.
Noe annet?
Den minste detalj kan føre til at han blir arrestert.
Han hadde på seg uniform.
Uniform?
Hva slags uniform?
Var det politi?
Militær?
Vet du det?
Jeg har ikke vært her lenge.
Nei.
Selvsagt ikke.
Takk.
Du har vært veldig hjelpsom. Veldig modig. Det er tydelig at du er fra høylandet.
Herr Philo,
jeg ser at du er en god mann.
Jeg håper du finner det du mistet der.
Du også.
Forsiktig, Franny! Ikke så nærme, Peter!
Du hørte barnepiken, kom tilbake med en gang!
Ikke bry deg om henne, den gamle geita!
Ved Martyren, se!
Et forlis!
Løp tilbake.
Hent en konstabel. Fort!
Vesenene tar over byen vår.
BALEFIRE HALL - DEN BURGISKE REPUBLIKK
De endrer selve grunnlaget for samfunnet vårt.
Og ikke til det bedre.
De har med seg laster, lyster,
landeplagen som er lixer-avhengighet,
tilbedelsen av merkelige guder.
Gatene våre er ikke trygge lenger.
Hele bydeler har blitt upassende for anstendige borgere.
Folket håper kansleren kan hjelpe.
Hva finner de i stedet?
Et flertall som er fornøyd med å ikke gjøre noe!
Det ser ut til at prokurator Longerbane har glemt
hvorfor alvefolket ble tvunget til å flykte fra landet sitt!
Fordi partiet han leder, valgte
å la Tirnanoc falle i Paktens hender!
La oss ikke glemme hvem
som dro oss inn i det mislykkete forsøket på å skape et imperium.
Det var en krig vi kunne ha vunnet.
Det var en krig vi burde ha vunnet!
Se hvordan han unngår emnet!
De burgiske finner ikke ærlig arbeid
fordi vesenene gjør jobbene deres for småpenger!
Om prokurator Longerbane ønsker å sende alvefolket tilbake dit de kom fra,
la ham samle stemmeflertall for å gjøre det.
Å skrive lover er ansvaret
til dette høyaktede kontoret.
Mitt ansvar er kun å sørge for at de lovene håndheves!
Så det inkluderer ikke loven mot å omgås pix-skjøger.
Uforskammet!
Å bestride min families ære!
Bestride? Hvordan?
Svertingen hans er uviktig.
Breakspear-navnet er hevet over kritikk.
Men at du må tolerere slik frekkhet
når det er du som har flertallet.
Ja, men marginen er syltynn.
Det minste feiltrinn kan koste meg kanslerembetet.
Jonah!
God morgen, far.
Hei, mor.
Hevet over kritikk.
Sannelig, ektemann.
Og hvor har du vært?
Ute, med venner.
Hele natta?
Ser slik ut.
Ikke i Karnevalsgata, regner jeg med?
Selvsagt ikke.
Nei, du har satt klare grenser for meg.
Du er kanslerens sønn, Jonah.
Du kan ikke gi ammunisjon til din fars fiender.
Vær du sikker, jeg vil heller dø
enn å ydmyke min kjære, elskede far.
Det er fremtiden din som bekymrer meg, Jonah.
Ta det rolig.
Fremtiden min er bare påskeliljer og regnbuer så langt øyet kan se.
Mine burgiske medborgere,
byen deres er under angrep.
Men dere er ikke alene.
Få stemmen deres hørt.
Dagens Burgue IMMIGRANTFARTØY FORLIST I STORM
HUNDRE SJELER TAPT
Har du tatt ham enda?
Tourmaline.
Det har gått tre uker siden den forrige.
Jeg regner med at han går på jakt igjen i kveld.
Hyggelig å se deg også.
Jeg bare lurer på om jeg burde sørge for
å gjøre unna alle ærend før solnedgang.
Jeg hadde hatt ham allerede
om flere av ofrene hadde vært imøtekommende.
En fyr med et skilt som banker på døra,
er ikke akkurat en lettelse der de er fra.
Hva er det?
Jeg innrømmer at politiet ikke er engler,
men vi er ikke den pokkers Pakten.
Ja, men dere lot dem ta oss, akkurat som dere hadde gjort med Jack.
Det er det folk sier.
Ja vel.
Hvor ille er det? Bør jeg bekymre meg for opprør?
Det er anspent.
En rasist med hammer slår oss der han finner oss,
og vi ser ikke så mange av dere her ute som bryr seg.
Lyst på problemer?
Ja, du er ikke i saueland lenger, ditt jævla svin.
Denne byen tilhører oss! Best at du husker det.
Jeg kan si deg hvor jeg ville lett etter denne Jack,
og det er det du gjør her.
Det siste offeret sa han hadde kinnskjegg.
Ser man det.
Har du sett dette?
Nok et forlis.
Fra Anoun.
Noen overlevende?
Er det noen gang det?
Hun ble funnet på stranden like utenfor Tairn-odden.
Akkurat det denne jævla byen trenger, nok en pix-munn å mette.
Hei, våkne.
Navn.
Navn?
Vignette. Vignette Stonemoss.
Ikke ditt, din tette skapning, det sørens skipet som sank.
Å, jeg tror det var Befrielse.
Ja. Og du gikk om bord hvor?
Nær Anoun. Utenfor kysten.
De er smarte, disse vesen-smuglerne,
som seiler langs kysten like utenfor Pakt-kanonenes rekkevidde, hva?
Men ikke smarte nok til å holde seg unna vinterbygene, er de?
Hva skjedde med de andre?
Alle unntatt deg døde, kjære.
De slapp oss ikke ut av lasterommet selv da skipet
-begynte å ta inn vann. -Opp.
Om de hadde sluppet dere ut av lasterommet og dere fløy til land,
hadde dere ikke vært verdt noe for dem, hadde dere vel?
Hvem hadde du kontrakt med?
Jeg vet ikke, bare at det var to års arbeid for reisen.
Greit. Få henne behandlet.
Og finn ut hvem skipet var registrert på
og sørg for at hun kommer seg dit hun hører til.
Vær så god. Dette.
Jeg lurer på hvem han er.
Det er det fineste huset i Crossing. Han må være veldig rik.
Det er han nødt til å være.
Sendte advokaten til auksjonen, kjøpte stedet usett,
har jeg hørt.
Usett?
Vel, han må sannelig være veldig rik.
Venter du noen, kjære søster?
Nei.
Ja? Kan jeg hjelpe deg?
Jeg ser etter herr Ezra Spurnrose.
Det er greit, Afissa.
Jeg er Ezra Spurnrose.
Du er den registrerte eieren av seilbåten Befrielse?
Hva gjelder dette?
Forlist.
Du må ha skjønt risikoen, herr Spurnrose?
Tydeligvis ikke.
Jeg er redd jeg brukte en vesentlig del av familieformuen
på denne virksomheten.
Jeg ble kontaktet om å finansiere kjøp og innredning av...
...Befrielse som et passasjerskip
mot å få en andel av inntekten på å hente disse...
...desperate stakkarene til kysten vår.
Og det er ikke ulovlig.
-Er det? -Nei.
Men om du spør meg, burde det være det.
Vi har mer enn nok vesener her allerede,
virkelig.
Når det gjelder denne pixen her,
så har hun kontrakt om å jobbe for å betale turen over.
Femti gylden.
Du kan selge kontrakten til noen andre, eller du kan beholde henne som tjener.
Ditt valg.
En kammerpike!
Ezra! Jeg har ikke hatt en siden min stakkars far døde.
Det er på tide at vi ordner den uholdbare tilstanden.
Takk.
Og unnskyld.
Hvorfor, kjære deg?
For at jeg tvilte på deg og de mystiske virksomhetene dine.
Du er tydeligvis flink til å ta deg av forretningene våre.
Hva heter du, jente?
Vignette.
Vel, bli med, så skal vi få deg i orden.
Jeg tror vi har uniformen til den forrige jenta her et sted.
Du har fri på svanedagen.
Vennligst ta deg av private saker da og ikke i løpet av uken.
Unnskyld.
Den forrige jenta vi... Tilsett melk.
Den forrige jenta hadde et helt opptog av slekt
som stakk innom nede... Det er nok.
Til alle døgnets tider. Det var grusomt irriterende.
Ingen grunn til bekymring, frøken.
Jeg har ingen slekt.
Er alle fortsatt i Tirnanoc?
De er døde.
Selvsagt synes jeg det er forferdelig at Burgue overlot Tirnanoc
til Paktens herjinger.
Å ta inn et offer som deg er det minste vi kan gjøre.
Du må rengjøre neglene dine før du serverer meg te igjen.
Ja, frøken.
Ikke rart at den passer deg så godt.
Alle dere alver er så spinkle og tynne.
-Jeg er ikke sikker på at denne fletten... -Ikke.
Unnskyld, frøken.
Unnskyld meg. Jeg bare... Jeg har ikke mye annet igjen.
Flettene mine sier hvem jeg er.
Så sjarmerende.
De minner meg om noen jeg har mistet.
Jeg håper du ikke blir vanskelig.
Du kan gå.
Dette er vår by!
Den tilhører de burgiske!
Du trenger bare se på det gudløse helvetet
disse dyriske drittrasene har gjort sitt eget land til
for å skjønne hva som står på spill her!
Om Absalom Breakspear ikke kan sette en stopper
for bølgen av vesener som fyller strendene våre,
la ham gi plassen til en mann som kan.
Ritter Longerbane!
STEM
Longerbane!
Ritter Longerbane!
Vel, det er en skam, det er det det er.
Disse nabolagene pleide å være anstendige.
Overkonstabel, hva i helvete gjør du her?
Sist jeg sjekket, var det ikke ulovlig å møte likesinnete.
Ikke engang typen folk som gjerne skulle
brukt en hammer på noen alveskaller?
Jager du fortsatt den fyren?
Hvor lenge skal du holde på?
Til jeg finner ham. Og jeg skal finne ham.
Ja. Vel, ikke blant disse fine herrene.
Jeg vet ikke. Jeg tror han kan være nær.
Veldig nær.
Hva er det du antyder?
Bare at Jacks siste offer sa at han kunne være en av dere skjeggfolk.
En skallet en.
Med uniform, overkonstabel.
Disse jævla vesenene,
de sier hva som helst for oppmerksomhet, gjør de ikke?
-Ja. -Det stemmer.
Da har du vel ikke noe imot å vise meg armen din, har du?
Jeg trenger ikke å vise deg en jævla ting.
Hør, jeg sverget å beskytte folket i denne gode byen, akkurat som deg.
Og du og dine "likesinnete"
regner alvene blant de folkene?
Hvorfor bryr du deg så mye?
Hva er denne merkelige sympatien du har for dem?
Fordi jeg tjente sammen med deres sort i krigen.
De risikerte livene akkurat som oss, og jeg er ikke så sikker på
at jeg liker hvordan denne byen har valgt å gjengjelde det.
Ja. Krigen. Jeg hører at alt mulig skjedde der borte.
Du hørte det, sier du?
Jeg hadde skjønt det om en gutt ble litt hedensk.
Ingen ordentlige kvinner der, bare de tiggerlingene
som gjerne sprer beina for en blank burgisk mynt.
Det er lett nok.
Bare lukk øynene og tenk på kjæresten hjemme.
Jeg har hørt at det er som å stikke kuken i et spann med fettete ildre.
Stemmer det?
Om du reiser deg, kommer du til å angre.
Ikke tro at jeg ikke rapporterer deg for dette!
Gjør det! Gleder meg til å fortelle dem hvor jeg fant deg!
ROM TIL LEIE
God aften.
-Fru Fyfe. -Herr Philostrate.
Jeg holdt maten din varm.
Tusen takk.
Det burde du si.
Middag serveres mellom 18 og 19. Husregler.
Kom igjen, herr Bagstock,
20 minutters velvilje er det minste vi kan gi herr Philostrate,
med tanke på at han bruker dagene sine på å holde gatene våre trygge.
Det er favorisering, er det. Ikke tro at jeg ikke har sett det.
Jeg husker ikke at du har fortalt meg hvordan dette skjedde.
Det er jeg sikker på at jeg har.
Det er en krigsskade.
Ja, men du har aldri fortalt meg hvordan.
Jeg kan ikke tenke meg at du vil vite mer enn det.
Hvorfor ikke?
Fordi ikke alle kom tilbake.
Du mener mannen min?
Det er sju år siden. Mer.
Noen ganger er det de gamle sårene som gjør mest vondt.
Jeg har forsonet meg med smerten min.
Det er din som gjør meg nysgjerrig.
Det var krig, og det var vanskelig og...
Jeg gjorde ting jeg angrer på.
Jeg er sikker på at det ikke er alt.
Hva om det er det?
Hvorfor er du så sikker på at historien er verdt å høre?
Fordi du er en mann det er verdt å kjenne.
Og menn som deg er laget av historier. Fortell meg en.
En annen gang. Det er sent.
Ja vel.
Ja.
Jeg burde gå.
God natt, herr Philostrate.
God natt, fru Fyfe.
Er dette virkelig nødvendig?
Vi kan ikke risikere at du flyr vekk midt på dagen nå, kan vi?
Snør igjen.
Du kan gå hvor du vil når du har fri,
men husk at du alltid representerer dette huset.
Med tanke på det, du vet vel ikke om et tog
som går i retning av Tetterby hotell?
Hva vet du om det stedet?
En venn av meg kom til Burgue for en stund siden.
Jeg hørte hun kanskje bor der.
Tetterby er et bordell, jente.
I Karnevalsgata.
Da tar jeg nok feil.
Sørg for det.
Hør, jente,
jeg skal følge godt med på deg.
Jeg er mett og har tak over hodet takket være denne familien,
og i denne byen er det imponerende.
Så oppfør deg.
Vignette!
Er du ferdig her?
Ja, frue.
Jeg vil sende deg ut på et ærend.
Kan jeg stole på at du er diskré?
Ja, frue.
Du må gå til Gata og få denne fylt.
Tamfusolje?
Og calder-rot og Martyren måtte vite hva mer.
En dråpe bak hvert øre, og menn merker det de vanligvis overser.
Jeg ser kanskje kjedelig ut, men jeg vet det i det minste.
Det er ganske dyrt, ja.
Broren min hadde ikke satt pris på en slik utgift.
Men så er ikke han i ferd med å bli 23
med få passende friere, er han vel?
Kom igjen.
Det går rykter om at vår nye nabo flytter inn i dag,
og det er sannsynlig at Louisa Pembroke allerede har funnet en ny kjole
hun kan ha på seg mens hun sprader foran ham.
Skynd deg.
Fant dem på bredden. I god tilstand.
Verdt minst en gylden hver.
To gylden for alt. Ta det eller forsvinn.
-Unnskyld meg, frøken. -Beklager, frue.
TETTERBY HOTELL
Tourmaline!
Vini!
Hvordan fant du meg?
Jeg betalte en av dekksguttene for å spore deg opp for meg.
Brukte resten av pengene jeg tjente som spurvehauk.
Bare for å finne ut at den eldste vennen din er hore.
Vi gjør alle det vi må.
Sier hun som hjalp flyktninger med å slippe unna Pakten.
Jeg tror du mener at jeg solgte flyktninger inn i tjenestekontrakter.
Gi deg.
Det var ikke heltemot. Det var en jobb.
Jeg fikk betalt, akkurat som deg.
Stemmer. Men det var ikke derfor du gjorde det.
Nei? Så hvorfor gjorde jeg det?
Fordi folk trengte hjelp, og det var hjelpen du kunne gi.
Jeg har kjent deg lenge nok til å vite at du aldri gir opp.
Men her er jeg.
Det må virkelig være ille, eller?
Hadde aldri forestilt meg at du kunne dra fra Tirnanoc.
Jeg planla det ikke.
Jeg fikk høre at en gruppe gjemte seg i skogen
og ventet på en båt ut.
Hørte at de hadde flyktet fra en slags leir.
Bare kvinner og jenter.
Småjenter.
Pakten var etter dem, og jeg prøvde å hjelpe, men...
...de drepte dem alle.
Hver eneste en.
Brigaden, det var så mange av dem og...
Jeg visste at jeg aldri ville komme meg tilbake, så jeg dro mot skipet.
Skipet deres,
det jeg hadde skaffet dem,
som de ikke levde lenge nok til å se.
Men du er her nå.
Er dette en enkeflette?
Gud, du vet det ikke, du?
Vet hva?
Vignette...
...Philo lever.
Og du tror overkonstabel Dombey er denne...
-Hva kaller de ham? -Unseelie Jack.
Unseelie?
Det betyr "hatefull" på språket deres.
Jeg kan ikke utelukke Dombey, sir.
Og dette har ikke noe å gjøre med din personlige avsmak
for førstebetjentens politikk?
Bare i det at politikken hans er på linje med Unseelie Jacks politikk,
og at han passer beskrivelsen det siste offeret ga,
ned til detaljen at han bruker uniform.
Men du kan uansett ikke overfalle kollegaene dine.
Mennene i denne bygningen er ikke fiendene dine.
Det er ikke jeg som bestemmer hvem fiendene mine er. Ikke de heller.
Loven er loven.
Når hadde du fri sist?
Jeg trenger ikke fri.
Hvorfor haster dette?
Hvorfor haster det så jævlig?
Sir, hver tredje uke slår denne galningen med hammeren sin. Når som helst...
Når som helst nå finner vi en død lixer-bruker
eller en abortert halvblod
eller en Svartravn som havnet på den skarpe enden av en knivkamp.
Gata er et stygt sted.
Disse er ikke forbrytere eller mordere. Det siste offeret var hushjelp.
Den før det var fisker.
Du kan ikke redde alle, Philo!
Jeg kan pokker meg redde én!
Bare la meg be en mann skygge Dombey.
Kommer ikke på tale!
Vil du at jeg skal overvåke en av våre egne?
Da bør du ha mer enn en jævla anelse.
Det er mer enn en anelse.
Philo, gå hjem.
Hvil deg. Kom tilbake i morgen når du er uthvilt.
-Sir, jeg kan forsikre... -Philo!
Det var ikke en forespørsel.
Hva sa han?
Ville at jeg skulle la Dombey være. Sa jeg gjorde det personlig.
Hva har du?
Tegneren kom tilbake etter å ha snakket med offeret.
Ja vel.
Best vi holder det mellom oss, tror jeg.
Hei, Cuppins.
Driver vi en sjøkrigsskole nå?
Faens Basilisk er til havn.
Basilisk?
Panserskip. Langdistanse.
De holder dem der ute i metallboksen i ukevis, til de er halvgale,
så hjem igjen for å slippe seg løs litt.
-Høres ut som et mareritt. -Det er det.
Mitt. Hver tredje uke.
Gå!
Hver tredje uke?
Jack har ikke politiuniform. Han er en jævla sjømann.
Jeg burde sett det før.
Du hadde rett.
Alle disse burgiskmennene er like.
De kommer med løfter, tar det vi har,
og når det ikke er mer å ta, drar de.
Det er en typisk historie.
Historien til hele det jævla landet vårt.
Så vi legger det bak oss.
Vi forteller en ny historie. En som er bedre.
Nei.
Nei, ikke enda.
Vignette, hør. Bare ro deg ned. Hør på meg et øyeblikk.
Jeg er ikke ferdig med ham.
Han skal vite hva han har gjort mot meg.
Han skal se meg i øynene og vite det.
Faen.
En vogn.
En fin en.
Det er ham. Det må det være.
Er alt i orden?
Den nye naboen vår.
Skal vi være de første som ønsker ham velkommen?
Imogen.
Hva? Det er hyggelig å gjøre.
Det passer seg ikke.
Ikke vær så gammeldags. Dette er det sjuende århundret.
Imogen.
Du blir med allikevel.
Noen må hindre at du gjør deg til latter.
-Kan jeg hjelpe dere? -God ettermiddag, sir.
Er husets herre hjemme?
Hvem skal jeg si det er?
-Ezra... -Ezra Spurnrose og søsteren hans.
Vi er naboer som kommer for å vise vår gjestfrihet.
Vis dem inn, Fergus.
Takk.
Spurnrose.
Jeg hører faren deres var Burgues beste urmaker.
Ja, vi mener det.
Er husets herre tilgjengelig?
Jeg er herren her.
Jeg skulle ikke sagt noe.
Hun overlevde sju år i Pakt-okkuperte Tirnanoc.
Hun overlever sikkert en natt i Burgue.
Ja, det tror jeg også. Bare ikke sikker på han hun er sint på.
Det er ikke guttungen igjen, er det?
Andre gangen denne uka.
Kanslerens egen slekt
bare valser inn hoveddøra til et alvehorehus
som om han ikke har en bekymring i verden.
Der forsvant kvelden min.
Greit, jeg tar over.
Virkelig? Er du sikker?
Ja, hvorfor ikke? Trenger noe å gjøre.
Jonah.
Velkommen tilbake, sir.
Hei, Moira, min kjære.
Hva slags selskap føler du for i aften?
Fleury.
Jeg må pisse.
Noe hell i havnen?
Jeg viste tegningen til båtsmannen.
Om han kjente igjen ansiktet, sa han det ikke.
Jeg var redd for det.
Så, hva gjør vi her?
Som de sier,
om fisken du vil fange, ikke er i havet,
se i tanken.
Det blir ikke lett å få disse karene til å tyste på en av sine.
Vi skal ikke be dem om det.
Alle ofrene ble truffet på høyre side av hodet.
Som betyr at mannen vår er venstrehendt.
Det siste offeret hans sa at han hadde en tatovering på underarmen.
Vil du be dem brette opp ermene?
På en måte.
Jeg bekymrer meg faen meg ikke.
Jeg sa det faen meg, den drittsekken!
Han er en jævla drittsekk.
Hvor skal du med den?
Unnskyld meg.
Beklager, kamerat.
Faen! Dritt!
Faen heller.
Faen.
Betjent!
Det er ham. Det er Jack. Gå rundt!
Vis meg hendene! Det er over.
Over?
Det har akkurat begynt.
Jeg måtte stoppe dem.
Jeg måtte.
Du vet ikke hvilken ondskap de har drevet med rett under nesa di.
Gå vekk fra kanten.
De er ikke vår guds barn.
De kommer fra et mørkt sted.
Og de har ikke kommet alene. De har med seg noe,
noe som blir slutten på oss.
Jeg har sett det med mine egne øyne.
Tror du jeg er gal?
Jeg vet hva mørke er.
Jeg har vært ved verdens skumringskant
og hentet opp ting fra det solløse dypet
som hadde gjort blodet ditt kaldt. Men ingenting...
...som det jeg så i mørket under føttene våre.
Dere er ikke klare for lidelsene vi har i vente.
Det er mer her enn du kan forestille deg.
Og mens du lever det lille livet ditt,
så sikker på at denne verdenen fortsatt er din,
våkner en mørk gud.
Selvsagt skyndte vi oss ut derfra.
Tenk deg.
En puck som bor her i Crossing.
Hva skjer med denne byen?
Morgenkåpen min.
Det var alt, Vignette. Jeg tar te på rommet mitt klokken 07.
God natt, frøken.
Herr Philostrate? Hva gjør du her?
Hva, er det ikke mitt rom lenger?
Ville overraske deg på bursdagen din.
Vel, det er ikke bursdagen min.
Du flyttet inn for et år siden, så jeg må ha gått glipp av minst én.
Hva har skjedd med hånda di?
Og hodet? Philo.
Noen kastet en hammer på meg. Du vet hvordan det er.
Hva? La meg se.
Du burde få det sjekket.
-Det er ikke... -Du må kanskje sys.
-Det går bra. Ingen leger... -Du kan ha hjernerystelse.
Jeg sa...
...ingen leger.
Unnskyld.
Det har vært litt av en kveld.
Jeg har mye å tenke på.
Du kan snakke om det.
Du vet det, ikke sant?
Det er ikke uhørt at folk som deler seng,
deler tankene sine nå og da.
-Kanskje en annen gang. -Ikke gjør det.
-Hva? -"Kanskje en annen gang."
Jeg vil ikke plage deg med dette, Portia.
Det plager meg ikke.
-Du vet ikke hvor tungt det er. -Det gjør jeg ikke.
Men jeg vet du bærer på det alene, og det trenger du ikke.
Jeg vil kjenne deg, Philo.
Og jeg sier at du kanskje har det bedre i mørket.
Jeg skjønner.
Ja.
Stemmer.
Jeg glemmer hele tiden hva dette er.
-Jeg mente ikke... -Nei, du bare passer på meg.
Takk for det.
Bare fortsett som før og si fra når du har lyst på et kjapt knull.
-Portia... -God natt, herr Philostrate.
Din bedritne løgner.
Du lever.
Mima Roosan kom til meg med blodige hender.
Hun sa du døde i armene hennes.
Hvorfor løy hun for meg?
Fordi jeg ba henne om det.
Vi fortalte hverandre alt.
Kunne du ikke i det minste ha sagt farvel?
Jeg ville det.
Jeg ville ikke såre deg.
Såre meg?
Du ødela meg.
Jeg ventet på deg, og du forlot meg i ruinene av hjemlandet mitt,
og i sju år var sorgen alt jeg hadde.
Jeg skulle gjort dette den dagen vi møttes.
Gjør det.
Du er ikke verdt det.
Jeg skulle ønske du hadde dødd.
Det er mer her enn du kan forestille deg.
Og mens du lever det lille livet ditt,
så sikker på at denne verdenen fortsatt er din,
våkner en mørk gud.